Document ID: 31987R0140

*****
ΚΑΝΟΝΙΣΜΟΣ (ΕΟΚ) αριθ. 140/87 ΤΗΣ ΕΠΙΤΡΟΠΗΣ
της 19ης Ιανουαρίου 1987
που τροποποιεί τον κανονισμό (ΕΟΚ) αριθ. 1184/86 που θεσπίζει τις λεπτομέρειες του καθεστώτος ελέγχου των ποσοτήτων που διατίθενται στην κατανάλωση στην Πορτογαλία ορισμένων προϊόντων του τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος ελέγχου των τιμών και τις ποσότητες που διατίθενται στην κατανάλωση στην Πορτογαλία ορισμένων προϊόντων του τομέα των λιπαρών ουσιών (1), και ιδίως το άρθρο 14,
Εκτιμώντας:
ότι το καθεστώς ελέγχου των ποσοτήτων που διατίθενται στην κατανάλωση στην Πορτογαλία αφορά τα έλαια και τους σπόρους που προορίζονται για την παραγωγή ελαίου· ότι δικαιολογείται συνεπώς να μην εφαρμοστούν ανώτατα όρια στις εισαγωγές ελαιούχων σπόρων και καρπών, όχι μόνο υπό μορφή αλεύρων αλλά επίσης ως έχουν, που προορίζονται για χρησιμοποίηση άλλη από την άλεση με σκοπό την εξαγωγή ελαίου·
ότι θα πρέπει να επιτραπεί στην Πορτογαλία, στην περίπτωση που οι ειδικά εισαγόμενες ποσότητες στα πλαίσια των εισαγωγών « απλές» προορίζονται στη συνέχεια για σκοπούς άλλους πλην της ανθρώπινης διατροφής, να αντισταθμιστεί αυτή η απώλεια επιτρέποντας νέα απλή εισαγωγή που να αφορά το πολύ μια ίση ποσότητα· ότι πρέπει να επιτραπεί η αντιστάθμιση αυτή για όλες της ποσότητες που έχουν απωλεσθεί από την 1η Μαρτίου 1986· ότι πρέπει συνεπώς να τροποποιηθεί ο κανονισμός (ΕΟΚ) αριθ. 1184/86 της Επιτροπής (2)·
ότι πρέπει συνεπώς να καταργηθεί ο κανονισμός (ΕΟΚ) αριθ. 3330/86 της Επιτροπής (3) που τροποποιεί τον κανονισμό (ΕΟΚ) αριθ. 1184/86·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1184/86 της Επιτροπής τροποποιείται ως εξής:
1. Στο άρθρο 3, η παράγραφος 3 αντικαθίσταται από το ακόλουθο κείμενο:
«3. Ωστόσο, κανένα ανώτατο όριο δεν εφαρμόζεται στις εισαγωγές των προϊόντων που υπάγονται στη διάκριση 12.01 Β και στην κλάση 10.02 του κοινού δασμολογίου που προορίζονται για άλλους σκοπούς πλην της εξαγωγής ελαίου.
Η Πορτογαλία λαμβάνει τα αναγκαία μέτρα για να εγγυηθεί ότι τα εν λόγω προϊόντα χρησιμοποιούνται πράγματι όπως έχει προβλεφθεί.»
2. Στο άρθρο 5, προστίθεται η ακόλουθη παράγραφος 6:
«6. Σε περίπτωση κατά την οποία οι εισαγόμενες ποσότητες στα πλαίσια των εισαγωγών «απλές» προορίζονται για χρήσεις άλλες πλην της ανθρώπινης διατροφής, η Πορτογαλία, αφού εξακριβώσει την πραγματική χρησιμοποίηση, εκδίδει, μετά από αίτησή του, στον ενδιαφερόμενο εμπορευόμενο, σχέδιο εργασίας εισαγωγής που αφορά το πολύ μια ίση ποσότητα.
Η Πορτογαλία ενημερώνει κάθε τρεις μήνες την Επιτροπή για τις ποσότητες για τις οποίες εκδόθηκε νέο πιστοποιητικό.»
Άρθρο 2
Καταργείται ο κανονισμός αριθ. (ΕΟΚ) 3330/86.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 1987.

Labels: 3
18
17